kardosdrur/scandi-wiki huggingface dataset:
Project Reason

Project Reason er et initiativ af den amerikanske forfatter og prominente ateist Sam Harris. Formålet er at udbrede videnskab og sekulære værdier i det amerikanske samfund og promovere kritisk tænkning og fornuftbaseret politik, samt at begrænse indflydelsen fra holdninger baseret på dogmer og overtro.

Projektet vil trække på talenter inden for en bred vifte af discipliner, såsom videnskab, jura, litteratur, underholdning og informationsteknologi. Aktiviteter inkluderer afholdelse af konferencer, produktion af film, sponsering af videnskabelig forskning og opinionsundersøgelser, samt støtte til religiøse dissidenter og intellektuelle.

Bestyrelsen udgøres af:

 Clifford S. Asness
 Peter Atkins
 Jerry Coyne
 Richard Dawkins
 Daniel C. Dennett
 Brent Forrester
 Rebecca Goldstein
 Ayaan Hirsi Ali
 Christopher Hitchens
 Harold Kroto
 Bill Maher
 Ian McEwan
 Steven Pinker
 Salman Rushdie
 Lee M. Silver
 Ibn Warraq
 Steven Weinberg

Eksterne referencer 
 officiel hjemmeside
 Sam Harris – Officiel hjemmeside

Organisationer fra USA
Pave Nikolaus 2.

Nikolaus 2. (død 27. juli 1061) (1059—61) var kendt som Gerhard fra Burgund. Han blev valgt af kardinalerne ved et møde i Siena 28. december 1058 og blev indsat den følgende måned. Han havde en modpave, Benedikt 10., som imidlertid hurtigt underkastede sig. 1059 holdt Nikolaus en påskesynode i Rom, ved hvilken lejlighed Berengar af Tours blev tvunget til at tilbagekalde sin nadverlære. Navnlig er denne synode dog betydningsfuld, fordi den traf forskellige vigtige bestemmelser vedrørende pavevalget. Dette blev lagt i hænderne på kardinalerne, og kejseren skulle kun have sanktionsret over for den af kardinalerne valgte. På en synode i Melfi i 1059 anerkendte Nikolaus Robert Guiscard som hertug over Apulien, Calabrien og Sicilien og Richard Drengot som fyrste af Capua, mod til gengæld at få væbnet hjælp fra deres normanniske riddere.

Kilder 
 

Paver i middelalderen
Paver fra Frankrig
Helgener fra Frankrig
Salmonsens
Brandhøjbanen

Brandhøjbanen er en dansk modeljernbane med minitog, der ligger i Hedeland-området syd for Hedehusene. Banen ligger på et 18.000 m² stort område og omfatter mere end 1.200 meter spor med sporvidder på 127 mm, 145 mm og 184 mm. Udgangspunktet for banen er en station med drejeskive, opfyrings- og smøregrav. Desuden er der en dobbeltsporet strækning med en vendesløjfe, en rundbane, en viadukt og flere broer.

Banen drives af en klub, hvis medlemmer selv bygger de damp-, el- og motordrevne tog, der køres med. Togene er i forskellige størrelsesforhold, for eksempel 1:10 for normalsporsmateriel eller 1:3 for smalsporsmateriel. Et tog oprangeres typisk af et lokomotiv, en vogn til lokomotivføreren og en eller flere vogne til passagerne, der typisk sidder på vognene. Der kan dog også køres med et IC3-togsæt, som er stort nok til at sidde i.

Brandhøjbanen ligger ved Stenager på Hedelands Veteranbane, hvis tog stopper der på Brandhøjbanens køredage.

Eksterne henvisninger 

 www.brandhojbanen.dk

Noter 

Seværdigheder i Danmark
Modeljernbane
Hedehusene
Hedelands Veteranbane

Hedelands Veteranbane er Danmarks længste smalsporede veteranjernbane.

Banen ligger i Hedeland-området syd for Hedehusene og er bygget af frivillige fra Industribaneklubben.  Fra klubbens start i 1974 til i dag er bygget 5,2 km bane, og den planlægges forlænget til Tune, så den i alt bliver 7 km lang.

Banen har en sporvidde på 700 mm, og dens skinner og materiel stammer hovedsageligt fra de nedlagte roebaner på Lolland.

Stationer

Materiel 
Note: Fabrikanten "Hjemmebygget" betyder at lokomotivet er fremstillet på eget værksted eller hos den lokale smed.

Motorlokomotiver

Damplokomotiver

Eksterne henvisninger  

 Industribaneklubben

Noter 

Veteranjernbaner i Danmark
Hedehusene
Iver Nielsen Rosenkrantz

Iver Nielsen (Rosenkrantz?) (død før 25. maj 1383) var en dansk adelsmand, ridder og rigsråd. Han tilhørte den uradelige slægt Rosenkrantz, men slægten førte endnu ikke fast familienavn. Hans forældre var ridder Niels Iversen (Rosenkrantz) og Susanne Nielsdatter Gyldenstierne. 

Iver Nielsen nævnes første gang 1343, hvor han i Varberg som rang af væbner beseglede afståelsen af Skåne, Halland og Blekinge til den svenske kong Magnus. I 1355 var han bosat i Århus Stift og var nu ridder. I 1360 var han befalingsmand på Lindholm. I 1362 beseglede han en overenskomst mellem Stig Andersen Hvide og svigerfaderen Claus Limbek. I 1364 medlem af rigsrådet, i hvilken egenskab han sammen med gældkeren Evert Moltke rejste til Hansestæderne for at forhandle stilstand, og året efter medbeseglede Iver Nielsen den endelige fredsaftale. 

Den jyske adel var dog stigende grad utilfredse med kong Valdemar Atterdag. det førte til flere oprør, og således beseglede Iver Nielsen 1368 den jyske adels forbundsaftale med de holstenske grever, hertugen af Mecklenburg og de vendiske stæder vendt mod kong Valdemar. 

Som godsejer Iver Nielsen blandt andet i besiddelse af Hevringholm på Norddjursland, som han besad sammen med de to brødre Jens Nielsen og Erik Nielsen. 1344 fik hans desuden Oustrupgård m.m. i Øster Alling tilskødet af Johannes Laurensen Muly. Fra sin første hustru fik hans gods i Ars og Falkkebjerg Herreder, som han dog pantsatte til kongen. Endelig købte han 1359 Skagemands Ladegård i Malmø. 

Iver Nielsen var gift to gange. 1. gang med Margrethe Clausdatter Limbek. 2. gang 1362 med Tove Ovesdatter Hvide af Bjørnholm. I første ægteskab fødtes to sønner, hvoraf Niels Iversen (død ca. 1412) var en mægtig mand i dansk politik under dronning Margrete 1.

Der findes ikke nogen egentlige beviser på at han var stamfar til slægten.

Den legitimerede Linje: Kogelig stadfæstelse brev af 3. august 1624.

Kilde 
 Danmarks Adels Aarbog 1985-87. 

Iver Nielsen
Danskere i 1300-tallet
Rigsråder fra Danmark
Daniel Van Buyten

Daniel Van Buyten (født 7. februar 1978 i Chimay, Belgien) er en tidligere belgisk fodboldspiller, der spillede som midterforsvarer. Han spillede gennem karrieren for de belgiske klubber Charleroi SC og Standard Liège, Olympique Marseille fra Frankrig, tyske FC Bayern München samt på lejebasis hos Manchester City i den engelske Premier League.

Med Bayern München har van Buyten vundet både Bundesligaen og DFB-Pokalen hele fire gange, og vandt desuden UEFA Champions League, UEFA Super Cup og VM for klubhold med klubben i 2013.

Landshold 
Van Buyten står noteret for 83 kampe og ti scoringer for Belgiens landshold, som han debuterede for i 2001. Han var en del af den belgiske trup til VM i 2002 i Sydkorea og Japan og VM i 2014 i Brasilien.

Titler 
Bundesligaen
 2008, 2010, 2013 og 2014 med Bayern München

DFB-Pokal
 2008, 2010, 2013 og 2014 med Bayern München

UEFA Champions League
 2013 med Bayern München

UEFA Super Cup
 2013 med Bayern München

VM for klubhold
 2013 med Bayern München

Referencer

Eksterne henvisninger 

 Daniel Van Buyten  på danielvanbuyten.com
 Daniel Van Buyten  på soccerbase.com

Fodboldspillere fra Belgien
Fodboldspillere fra Royal Charleroi
Fodboldspillere fra Standard Liège
Fodboldspillere fra Olympique Marseille
Fodboldspillere fra Manchester City F.C.
Fodboldspillere fra Hamburger SV
Fodboldspillere fra FC Bayern München
Fodboldlandsholdsspillere fra Belgien
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved verdensmesterskabet i fodbold 2014
José Ernesto Sosa

José Ernesto Sosa (født 19. juni 1985 i Carcarañá, Argentina) er en argentinsk fodboldspiller, der spiller som midtbanespiller hos den tyrkiske klub Trabzonspor. Han har tidligere spillet for Estudiantes i sit hjemland, der var hans første klub som seniorspiller, for Bayern München i Tyskland, for Napoli og AC Milan i Italien samt for ukrainske Metalist Kharkiv . 

Med Bayern München var Sosa med til at vinde både Bundesligaen og DFB-Pokalen i 2008.

Landshold 
Sosa står (pr. 23. marts 2018) noteret for 19 kampe og én scoring for Argentinas landshold, som han debuterede for den 9. marts 2005 i et opgør mod Mexico. Han var blandt andet med til at vinde guld ved OL i Beijing i 2008.

Titler 
Bundesligaen
 2008 med Bayern München

DFB-Pokal
 2008 med Bayern München

Eksterne henvisninger 

 Spillerinfo

Fodboldspillere fra Argentina
Fodboldspillere fra Estudiantes de La Plata
Fodboldspillere fra FC Bayern München
Fodboldspillere fra S.S.C. Napoli
Fodboldspillere fra Atlético Madrid
Fodboldspillere fra AC Milan
Fodboldspillere fra Beşiktaş JK
Fodboldspillere fra Trabzonspor
Bohuskysten

Bohuskysten (Bohuskusten) er den nordlige del af den svenske vestkyst, fra Svinesund til Marstrand i Bohuslän.  Også kysten i Kungälvs kommune hører til Bohuskysten.  Bohuskysten er kendt for sin skønhed, salte bade, bare klipper og mange soltimer.  Man kan også finde koralrev.  Største by på kysten er Uddevalla. 

I 1800-tallet begyndte turismen i Bohuslän.  De formuende byboere rejste til de maleriske fiskerlejer langs Bohuskysten, for at saltsvands- eller tangbade.  Sejlads, fiskeri, Bohusleden, helleristninger er blandt de nutidige attraktioner.

Kommuner langs Bohuskysten
Lysekil
Kungälv
Munkedal
Orust
Sotenäs
Stenungsund
Strömstad
Tanum
Tjörn
Uddevalla
Öckerö

Se også 
Bohusläns skärgård

Ekstern henvisning 
 Bästkustens turistbureauer 

Sveriges geografi
Bohuslen
Selskabet for dekorativ Kunst

Selskabet for dekorativ Kunst blev stiftet 1901 med det formål at styrke opmærksomheden på højnelsen af dekorativ kunstindustri. Selskabet udgav fra 1914 tidsskriftet Skønvirke, der gav navn til den danske form for jugendstil.

Formænd 
 (1902-1905) P.V. Jensen Klint, arkitekt
 (1906-1907) Carl Brummer, arkitekt
 (1907-1910) Caspar Leuning Borch, arkitekt

Foreninger fra Danmark
Etableret i 1901
Kunst fra Danmark
Margaret Rutherford

Margaret Rutherford (DBE) (født 11. maj 1892 i Balham nær London, død 22. maj 1972 i Chalfont St. Peter nær Buckinghamshire) var en engelsk skuespillerinde.

Hendes allermest kendte rolle – i hvert fald udenfor England – er nok rollen som Miss Jane Marple i en serie af 4 TV-film bygget over Agatha Christies kriminalromaner: 4.50 from Paddington blev til Murder, she said i 1961, After the funeral blev til Murder at the Gallop i 1963, Mrs. McGinty's dead blev til Murder most foul i 1964 – forinden havde filmen Murder ahoy dog set dagens lys (ligeledes i 1964) – denne film er dog kun bygget på figuren Miss Marple og ikke på nogen bestemt bog.

Udover denne store rolle havde hun mange fine biroller af vekslende størrelse. I alt nåede hun at medvirke i 55 film og tegnefilm fra 1936 til 1967.

Fra 1945 til sin død gift med skuespiller-kollegaen Stringer Davis som spillede Mr. Jim Stringer i Miss Marple-serien.

Eksterne henvisninger 
 

 

Skuespillere fra Storbritannien
Personer tildelt Commander of the Order of the British Empire
Modtagere af Ingenio et arti
Briter i 1900-tallet
Oscar for bedste kvindelige birolle
Miss Marple
Edin Džeko

Edin Džeko (født 17. marts 1986 i Sarajevo, Jugoslavien) er en bosnisk fodboldspiller, der spiller som angriber hos den italienske klub Inter Milan, hvortil han kom fra en anden Serie A-klub A.S. Roma. Han har desuden tidligere spillet for tyske VfL Wolfsburg, engelske Manchester City, FK Željezničar i sit hjemland og tjekkiske FK Teplice. 

Džeko vandt i 2009 det tyske mesterskab med VfL Wolfsburg og det engelske mesterskab i 2012 med Manchester City, hvor Dzeko spillede en vigtig rolle scorede det andet mål i en 3-2-kamp, der sikrede Manchester city deres første mesterskab i historien.

Landshold 
Džeko står (pr 14. juni 2015) noteret for 72 kampe og  42 scoringer for Bosnien-Hercegovinas landshold, som han debuterede for den 2. juni 2007 i en EM-kvalifikationskamp mod Tyrkiet. Han scorede det andet bosniske mål i en sejr på 3-2.

Titler 
Bundesligaen
 2009 med VfL Wolfsburg

Premier League
 2012 og 2014 med Manchester City

FA Cup
 2011 med Manchester City

'Engelsk Liga Cup
 2014 med Manchester City

Eksterne henvisninger 

 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra FK Željezničar
Fodboldspillere fra VfL Wolfsburg
Fodboldspillere fra Manchester City F.C.
Angribere (fodbold)
Fodboldspillere fra FK Teplice
Hans von Diskow

Hans von Diskow (Dieskau) født før 1541, død i januar 1563, var en tysk bygmester virksom i Danmark. Diskow var formentlig den første renæssancearkitekt af europæisk format, som det lykkedes at kalde til Danmark. Han fik imidlertid primært betydning som fæstningsbygger.

Han var overbygmester i Leipzig fra 1541, udnævntes til kgl. bygmester i Danmark 1. juli 1558 og generalfelttøjmester i Sachsen fra 1560.

Værker 
 Forbedringer på Krogens, nu Kronborgs, befæstning (1558)
 Projekt til ombygning af Krogen Slot (1560)

Kilder 
 Weilbachs Kunstnerleksikon 1947 og 1994

Arkitekter fra Tyskland
Arkitekter fra Danmark
Renæssancearkitekter
Hofbygmestre fra Danmark
Bohusleden

Bohusleden er en 370 kilometer lang vandresti, der løber gennem Bohuslän fra Strömstad til Lindome. Initiativet til stien blev taget af brødrene Erik og Folke Heder, lokalt aktive i Friluftsfrämjandet.

Fra Kungälv går stien over Romelanda til Grandalen og videre over Svartedalen. Stien går gennem Tanums kommune i øst over Tormoserödsfjället og Kynnefjäll, som er et vidtstrakt vildmarksområde. Stien følger urfjeld, sparsomt bevoksede moser og delvist uberørte skove, og passerer mange ensomt beliggende, beboede fjeldgårde og landsbyruiner. Langs stien er der flere læhegn.

Bohusleden er et samarbejde mellem Friluftsfrämjandet, kommunerne, Landstinget, Länsstyrelsen og Skogsvårdsstyrelsen i Göteborg og Bohuslän. Västkuststiftelsen har et koordineringsansvar for Bohusledens vedligeholdelse.

Siden midten af 2000'erne har Bohusleden indgået i et større europæisk netværk af vandrestier, der tilsammen kaldes Nordsøstien (på dansk) og er en del af det EU-støttede NAVE North Sea Trail-projekt.

Etaper 
 Blåvättnerna – Stensjön
 Stensjön – Skatås
 Skatås – Kåsjön
 Kåsjön – Jonsered
 Jonsered – Angereds kyrka
 Angereds kyrka – Fontin
 Fontin – Grandalen
 Grandalen – Bottenstugan
 Bottenstugan – Lysevatten
 Lysevatten – Hasteröd
 Hasteröd – Vassbovik
 Vassbovik – Glimmingen
 Glimmingen – Bovik
 Bovik – Metsjö
 Metsjö – Kaserna
 Kaserna – Harska
 Harska – Svarteborg
 Svarteborg – Lunden
 Lunden – Vaktarekullen
 Vaktarekullen – Holmen
 Holmen – Daletjärnen
 Daletjärnen – Nornäs
 Nornäs – Vassbotten
 Vassbotten – Håvedalen
 Håvedalen – Krokstrand
 Krokstrand – Högstad
 Högstad – Strömstad

Eksterne henvisninger 
 

Bohuslen
Stier
Friluftsliv
Zvjezdan Misimović

Zvjezdan Misimović (født 5. juni 1982 i München, Vesttyskland) er en tyskfødt bosnisk pensioneret fodboldspiller, der spillede som midtbanespiller for bl.a. VfL Wolfsburg, FC Bayern München, Galatasaray SK og FC Nürnberg.

Med Bayern München vandt Misimović i 2003 både det tyske mesterskab og DFB-Pokaltitlen, mens han med VfL Wolfsburg blev mester i 2009. Titlerne hos Bayern blev dog vundet som reserve, mens han spillede en vigtig rolle i Wolfsburgs mesterskab.

Misimović offentliggjorde i marts 2015, at han valgte at indstille sin professionelle fodboldkarriere.

Landshold 
Misimović står noteret for 84 kampe og 25 scoringer for Bosnien-Hercegovinas landshold, som han debuterede for i 2004. Disse tal gør ham til den bosniske fodboldspiller med flest kampe for landsholdet, mens han samtidig er den spiller med næstflest scoringer. I løbet af de 10 år han repræsenterede sit land, medvirkede han kun i en slutrunde, hvilket var VM i Brasilien i 2014. 

Han sluttede sin landsholdskarriere kort tid inden at han stoppede karrieren, nemlig i august 2014.

Titler 
Bundesligaen
 2003 med Bayern München
 2009 med VfL Wolfsburg

DFB-Pokal
 2003 med Bayern München

Eksterne henvisninger 

 Misimović' egen hjemmeside 
 Spillerinfo 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra FC Bayern München
Fodboldspillere fra VfL Bochum
Fodboldspillere fra 1. FC Nürnberg
Fodboldspillere fra VfL Wolfsburg
Fodboldspillere fra Galatasaray SK
Joan Hickson

Joan Hickson (5. august 1906 – 17. oktober 1998) var en engelsk skuespillerinde.

Hun er mest kendt som personificeringen af forfatterinden Agatha Christies romanfigur, Miss Jane Marple, takket være BBC's TV-serie Miss Marple, der kørte fra 1984-1992.

Eksterne henvisninger 
 Performances by Joan Hickson in the Archive of the University of Bristol

Eksterne henvisninger 
 

Skuespillere fra England
Miss Marple
Jan Schlaudraff

Jan Schlaudraff (født 18. juli 1983 i Waldbröl, Vesttyskland) er en tysk fodboldspiller, der spiller som angriber. Han har gennem karrieren spillet for blandt andet Hannover 96, Bayern München, Borussia Mönchengladbach og Alemannia Aachen. Med Bayern München vandt han i 2008 både Bundesligaen og DFB-Pokalen.

Landshold 
Schlaudraff står (pr. april 2018) noteret for tre kampe for Tysklands landshold, som han debuterede for i oktober 2006 i en venskabskamp mod Georgien.

Titler 
Bundesligaen
 2008 med Bayern München

DFB-Pokal
 2008 med Bayern München

Eksterne henvisninger 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Alemannia Aachen
Fodboldspillere fra FC Bayern München
Fodboldspillere fra Hannover 96
Sam Huntington

Sam Huntington, (født den 1. april 1982 i Peterborough, New Hampshire i USA) er en amerikansk skuespiller. 

Huntington spiller Jeremiah i filmen Detroit Rock City og Jimmy Olsen i filmen Superman Returns. Han spiller også hovedrollen i den amerikanske film Jungle 2 Jungle. Han medvirker også i filmene Rolling Kansas, Not Another Teen Movie og komediefilmen Fanboys.

Filmografi 

 Fanboys (2007)
 Superman Returns (2006)
 Safety Glass (2005)
 Molding Clay (2005)
 Sleepover (2004)
 Raising Genius (2004)
 In Enemy Hands (2004)
 Home of Phobia (2004)
 Rolling Kansas (2003)
 Not Another Teen Movie (2001)
 Detroit Rock City (1999)
 Jungle 2 Jungle (1997)
 Harvest of Fire (1996) (TV)

Eksterne henvisninger 

 Officielle Side
 

Skuespillere fra USA
Komikere fra USA
Taylor Lautner

Taylor Daniel Lautner (født 11. februar 1992) er en amerikansk skuespiller og kampsportudøver, der er bedst kendt for sin rolle som Jacob Black i Twilight-filmene.

Opvækst 
Lautner blev født i Grand Rapids, Michigan. Han er søn af Deborah Daniel Lautner, og har en lillesøster som hedder Makena. 

Lautner begyndte at studere karate i en alder af seks og blev uddannet på Fabiano's Karate School Holland Michigan. I de følgende år begyndte han at vinde turneringer. Han blev derfor hurtigt inviteret med af verdens karate-mester Mike Chat. 

Han har i alt vundet tre guldmedajler.

Skuespil 
Lautner begyndte sin karriere som skuespiller, efter hans kampsports-instruktør overtalte ham til at gå til audition for en rolle i en Burger King-reklame i Los Angeles.

Lautner medvirkede som Jacob Black i filmen Twilight fra 2008 og efterfølgeren The Twilight Saga: New Moon, der havde premiere i Danmark den 20. november 2009. Lautner medvirkede i alle fem film i Twilight-serien.

Lautner er også kendt fra familiefilmen The Adventures of Sharkboy and Lavagirl i 3-D fra 2005 og Cheaper by the Dozen 2 med Steve Martin og Valentine's Day (2010).

Privatliv 
Lautner var junior på Valencia High School i skoleåret 2008-09, men han droppede ud af high school.

I sin fritid nyder Lautner at spille fodbold og baseball, og han er en fan af Texas Longhorns og Michigan Wolverines.

Han er en del af Hart Baseball Program i Los Angeles-området, hvor han spiller midterste felt og anden base. Han deltager også i LA Hip Kids, en hip-hop dansegruppe, og Hot Shots, en udøvende jazz-dansegruppe.

I 2018 begyndte Lautner at date sygeplejersken Taylor Dome (født 17. marts 1997). Lautner og Dome blev gift i november 2022, hvorfor begge nu har navnet Taylor Lautner.

Filmografi

Film

Eksterne henvisninger 

 

Skuespillere fra Michigan
Modtagere af Golden Raspberry Awards
T.A.T.u.

t.A.T.u. er navnet på en russisk pop-duo, der i 1999 blev dannet af Ivan Sjapovalov (kyrillisk: Иван Шаповалов). Duoen består af Lena Katina (kyrillisk: Елена Катина) og Julia Volkova (kyrillisk: Юлия Волкова), som begge er født og opvokset i Moskva. Gruppen fik deres internationale gennembrud med sangen All the Things She Said fra albummet 200 km/h in the Wrong Lane fra december 2002. Duoen er en af de mest succesfulde russiske grupper til dato.

Album

Album på russisk 
 200 Po Vstretjnoj (200 по встречной)(2001)
 Ljudi Invalidy (Люди инвалиды) (2005)
 Vesjolye Ulybki (Весёлые улыбки) (2008)

Album på engelsk 
 200 km/h in the Wrong Lane (2002)
 Dangerous and Moving (2005)
 Waste Management (2009)

Eksterne henvisninger 

 Officiel hjemmeside 
 

Popgrupper
Musikgrupper fra Rusland
Deltagere ved Eurovision Song Contest 2003
Ruslands Eurovision Song Contest-deltagere
Mutua Madrileña Madrid Open 2009

Mutua Madrileña Madrid Open 2009 er en professionel tennisturnering for mænd og kvinder, som bliver spillet udendørs på grusbaner, og det var 8. udgave af turneringen. Turneringen var en del af ATP World Tour 2009, hvor den var kategoriseret som sæsonens femte ATP World Tour Masters 1000-turnering, samt WTA Tour 2009, hvor den var kategoriseret som en WTA Premier Mandatory-turnering. Begge kategorier rangerede blot et niveau lavere end Grand Slam. Både mændenes og kvindernes kampe blev afviklet på La Caja Mágica i Madrid, Spanien i perioden 9. – 17. maj 2009.

Mændenes turnering havde en samlet præmiesum på € 3.700.000, mens der var $ 4.500.000 i præmier til kvinderne.

Resultater

Herresingle 

Hovedturneringen i herresingle havde deltagelse af 56 spillere. Heraf havde de 43 kvalificeret sig via deres ranglisteplacering. Derudover havde 9 spillere kvalificeret sig gennem kvalifikationsturneringen, heraf syv ordinære kvalifikanter (market med Q nedenfor) og to lucky losere (markeret med LL), mens de resterende 4 spillere havde modtaget et wildcard (markeret med WC nedenfor).

Kvartfinaler, semifinaler og finale

Første, anden og tredje runde

Damesingle 

Hovedturneringen i damesingle havde deltagelse af 60 spillere. Heraf havde de 47 kvalificeret sig via deres ranglisteplacering. Derudover havde 8 spillere kvalificeret sig gennem kvalifikationsturneringen (market med Q nedenfor), mens de resterende 5 spillere havde modtaget et wildcard (markeret med WC nedenfor).

Kvartfinaler, semifinaler og finale

Første, anden og tredje runde

Kilder / eksterne henvisninger 
 Mutua Madrileña Madrid Open  
 ATP World Tour – Mutua Madrileña Madrid Open 2009 – Herresingle 
 ATP World Tour – Mutua Madrileña Madrid Open 2009 – Herredouble 
 Sony Ericsson WTA Tour – Mutua Madrileña Madrid Open 2009 – Damesingle og damedouble

Noter 

WTA Tour 2009
ATP Tour 2009
Lystsejlads

Lyst-sejlads er sejlads, der drives for fornøjelsens skyld, som sport o.lign.

Så længe mennesket har kendt til at sejle, har man formentlig også sejlet for sin fornøjelses skyld. Det er imidlertid først i 
slutningen af 1800-tallet, at man kender til de første tilfælde af organiseret lystsejlads. 

I begyndelsen var det forbeholdt de velhavende medlemmer af samfundet, men efterhånden kom også de bredere befolkningsgrupper til og i dag er det en vidt udbredt folkesport, der findes i alle verdens lande, hvor der er adgang til vand.

Historie 
Historisk set har man kendt til lystsejlads siden 1500-tallets Holland. Herefter bredte den sig til England, efter at den
engelske konge Karl 2., havde fået foræret en lystbåd af nogle hollændere. Verdens ældste sejlklub 
Cork Harbour Water Club (Royal Cork Yacht Club) blev stiftet i 1720.

I USA er det første kendte eksempel på lystsejlads, bygningen i 1801 af sluppen Jefferson.

Lystsejladsen bredte sig til resten af Nordeuropa i midten af 1800-tallet , hvor den første klub i Norden, var 
Kungliga Svenska Segelsällskabet, stiftet i 1830.

Skibsbygmester Eggert Benzon byggede Danmarks første lystbåd Cosak i 1854. Og i 1855 afholdtes Danmarks første
kapsejlads på Aabenraa Fjord.

Kilder